ΕΒΡΟΣ-ΘΡΑΚΗ 2019: Ο ΑΝΤΡΑΣ ΤΩΝ ΟΝΕΙΡΩΝ ΜΟΥ EΠ: 31 32 33 34 35\nΟ ΑΝΤΡΑΣ ΤΩΝ ΟΝΕΙΡΩΝ ΜΟΥ EΠ: 31 32 33 34 35\nΗ άφιξη του Θεμιστοκλή, του μεγάλου γιου της Ιωάννας –έστω και για λίγες ημέρες- επηρεάζει έντονα την καθημερινότητα της οικογένειας Καρασσαβίδη.\nΌμως, η αποκάλυψη για μια μυστική διαθήκη του πατέρα τους, βρίσκει εντελώς απροετοίμαστο τον Πανικό και φέρνει τα πάνω κάτω στο οικογενειακό κτίριο. Μετά από πολλά χρόνια, η συνάντηση του Θεμιστοκλή με τον Μπάμπη θα δείξει ποιος έχει τελικά το πάνω χέρι.\nΗ Έλλη προτείνει στον Ντίνο να συγκατοικήσουν. Η Σάρα εξακολουθεί να πολιορκεί τον Τζακ και βρίσκει την ευκαιρία να συνοδεύσει ένα φίλο της στο νοσοκομείο προκειμένου να τον συναντήσει. Αλλά τους διακόπτει η αιφνιδιαστική επίσκεψη της Αθηνάς. Ο Ντίνος, ψάχνοντας τα πράγματα του Μπάμπη, ανακαλύπτει κρυμμένους… άσσους.\nΟ Τζακ συναντάει τον Θεμιστοκλή, αναγνωρίζει το πρόσωπό του, αλλά του είναι αδύνατο να θυμηθεί από πού τον γνωρίζει. Ο Θεμιστοκλής και η Μπέλλα του λένε πως είναι αδύνατον να έχουν ξανασυναντηθεί και προσπαθούν να τον μπερδέψουν. Η Αθηνά και ο Άπο μαθαίνουν ότι η μητέρα τους σκοπεύει να παντρευτεί τον Ντίνο και εκφράζουν ανοιχτά τις αντιρρήσεις τους.\nΗ Εύα, σοκαρισμένη από τον ξυλοδαρμό του Σωτήρη, μιλάει στον Μπάμπη, αγνοώντας ότι ο ηθικός αυτουργός είναι ο ίδιος. Ο Πανίκος πληροφορείται έξαλλος ότι ο Θεμιστοκλής κράτησε τόσο χρόνια μυστική τη διαθήκη του πατέρα τους. Ο Ντίνος μεταφέρει τα πράγματά του στο σπίτι της Έλλης. Η Μίκα αποφασίζει να δεχτεί την επαγγελματική πρόταση του Αλέξανδρου και να γίνει γραμματέας του. Ο Ντίνος επισκέπτεται αιφνιδιαστικά τον Μπάμπη…\nΟ Θεμιστοκλής και η Μπέλλα ξεκινούν μια συζήτηση γεμάτη εξομολογήσεις και αλήθειες, που φανερώνουν το τέλμα στο οποίο έχει φτάσει ο γάμος τους και την ύπαρξη ενός μυστικού, που θα ήθελαν να ξεχάσουν, αλλά δυστυχώς δεν μπορούν. Την ίδια στιγμή ο Τζακ αντιμετωπίζει την απροθυμία της Αθηνάς να του χαρίσει ένα παιδί.\nΗ Ιωάννα πηγαίνει με την Αγγελική στο σπίτι του Θεμιστοκλή, προκειμένου να διαπιστώσει και εκείνη την παρουσία του φαντάσματος του πεθερού της. Ο Μπάμπης, που είναι κρυμμένος πίσω από τον καναπέ και δημιουργεί διάφορους θορύβους και κινήσεις, φροντίζει να μην της αφήσει καμία αμφιβολία για αυτό. Στο μεταξύ, μια περίεργη πρόταση της Σάρας θα βάλει τον Τζακ σε μπελάδες, που ποτέ δε θα φανταζόταν…\nΟ Αλέξανδρος επισκέπτεται τον Τζακ στο νοσοκομείο για μια φιλική κουβεντούλα. Ο Άπο και ο Λούης επισκέπτονται το δωμάτιο της Βίκυς και της Μίκας, από το… παράθυρο. Η Έλλη αποφασίζει να αντιμετωπίσει δυναμικά τον Ντίνο και όταν εκείνος εμφανίζεται, βρίσκει τα πράγματά του πακεταρισμένα στην εξώπορτα. Ο Σωτήρης ερωτοτροπεί με τη Σάρα, αλλά γίνονται αντιληπτοί από την Εύα και τον Τζακ! Ο Αλέξανδρος φιλάει ερωτικά την Αθηνά και εκείνη υποκύπτει


tetraktys.gr :: ΚΑΣΤΕΣ ΚΑΙ ΦΥΛΕΣ\nΜετάφραση: Τάκης Αθανασόπουλος, Νάσια Ποταμιάνου Εκδόσεις Πεμπτουσία – 1995 …Όπως όλοι οι ιεροί θεσμοί, το σύστημα της κάστας βασίζεται στην ίδια τη φύση των πραγμάτων ή ακριβέστερα, σε μια όψη της, και συνεπώς σε μια πραγματικότητα που, υπό ορισμένες\n...Η δυσκολία πάντως των Δυτικών να κατανοήσουν το καστικό σύστημα οφείλεται, κυρίως, στο ότι υποτιμούν τον νόμο της κληρονομικότητας, και αυτό για τον απλό λόγο ότι έχει λίγο – πολύ αδρανήσει στο τόσο χαοτικό περιβάλλον της σύγχρονης Δύσης, όπου σχεδόν ο καθένας φιλοδοξεί να ανέβει την κοινωνική κλίμακα- αν όντως μια τέτοια κλίμακα υπάρχει ακόμα- και σχεδόν κανένας δεν ακολουθεί τις πατρικές προσταγές. Ένας ή δύο αιώνες τέτοιων συνθηκών υπήρξαν αρκετοί για να κάνουν την κληρονομικότητα υπερβολικά αβέβαιη και ασταθή, πολύ περισσότερο καθόσον ούτε στο παρελθόν δεν καθοριζόταν από ένα σύστημα τόσο αυστηρό όσο οι Ινδικές κάστες. Αλλά ακόμα και εκεί όπου υπήρχε μετάδοση της τέχνης από πατέρα σε γυιό, οι μηχανές πρακτικά κατάργησαν την κληρονομικότητα. Σ’ αυτό πρέπει να προστεθεί, αφενός η ουσιαστική εξαφάνιση των ευγενών, και αφετέρου, η δημιουργία νέων «ελίτ». Τα πιο διάσπαρτα και θολά στοιχεία μεταμορφώθηκαν σε «διανοούμενους» με αποτέλεσμα, όπως θα’ λεγε ο Guenon, να μην βρίσκεται σχεδόν κανένας πιά στη θέση του. Ούτε εκπλήσσει καθόλου το γεγονός ότι η μεταφυσική γνώση έχει φτάσει να αντιμετωπίζεται σύμφωνα με την οπτική των βαΐσια και των σούντρα, μια αλλαγή που δεν μπορεί να την αποκρύψει κανένα συνονθύλευμα φλυαριών περί της κουλτούρας.


Bet Bomb: Superleague... στη σέντρα\nSuperleague... στη σέντρα\nΤο ημερολόγιο δείχνει Σάββατο 22 Αυγούστου και για την πλειονότητα της ποδοσφαιρικής Ευρώπης μπορεί να μην σημαίνει πραγματικά τίποτα, όμως για τον μικρόκοσμο της Ελλάδας σημαίνει αρκετά, καθώς βρισκόμαστε στη σέντρα ενός ακόμη πρωταθλήματος Superleague. Το BETBOMB θα σας παρουσιάσει ένα αφιέρωμα στις 16 ομάδες που θα συμμετάσχουν στο φετινό πρωτάθλημα και θα κάνει τις πρώτες αναλύσεις για τη χρονιά που έρχεται, η οποία αναμένεται αρκετά "διαφορετική", καθώς δεν αποκλείεται να δούμε μέχρι και play-out μεταξύ των ομάδων που θα τερματίσουν στην 13η και τη 14η θέση της βαθμολογίας με αντιπάλους την 3η και την 4η της Β' Εθνικής κατηγορίας. Αναμφίβολα οι ομάδες που θα καταφέρουν και φέτος να δώσουν το "στίγμα" τους στο πρωτάθλημα, δεν αναμένεται να είναι περισσότερες από 5-6, με τις υπόλοιπες να έχουν ρόλο κομπάρσου και να αναλώνονται στα εβδομαδιαία "μαγειρέματα" για να καταφέρουν να σώσουν την παρτίδα. Πάμε λοιπόν να εξετάσουμε μαζί τους 16 φετινούς μονομάχους της Σούπερ Λίγκα...\nΟΛΥΜΠΙΑΚΟΣ: Ξεκινάει με αβαντάζ\nΜπορεί πέρυσι να κατέκτησε ακόμη ένα πρωτάθλημα, όμως ο αποκλεισμός από τους ομίλους του CL ήταν καταστροφικός για τους "ερυθρόλευκους", οι οποίοι φέτος τουλάχιστον θα βουτήξουν στο "μέλι"... Υποτυπώδεις για ευρωπαϊκή διάκριση, αλλά ουσιαστικές για το ελληνικό πρωτάθλημα οι μεταγραφικές κινήσεις, ενώ στον πάγκο κάθεται πλέον ο Τιμούρ Κετσπάγια μετά τη διαφωνία Κόκκαλη-Βαλβέρδε στον σχεδιασμό της νέας χρονιάς. Ξεχώρισε η απόκτηση του Μέλμπεργκ από τη Γιουβέντους, όλες οι υπόλοιπες κινήσεις χαρακτηρίζονται "φτηνές". Δύσκολα θα αμφισβητηθούν γι' ακόμη μια σεζόν τα πρωτεία του Ολυμπιακού, παρά τις δεδομένες αδυναμίες στο "ερυθρόλευκο" ρόστερ που ακόμα αναζητείται ο αντί-Τζόλε.\nΠΑΝΑΘΗΝΑΪΚΟΣ: Ιστορία μου, αμαρτία μου\nΓια τρίτη συνεχόμενη χρονιά, ο Παναθηναϊκός ξεκινάει με ένα δεδομένο ντεσαβαντάζ την προσπάθεια για κατάκτηση του πρωταθλήματος. Δεν είναι άλλο φυσικά από την άμυνα του, όπου οι διοικούντες του... αρνούνται πεισματικά να δώσουν χρήματα για να την ενισχύσουν ουσιαστικά. Στο μεταγραφικό "παζάρι" ξεχώρισε φυσικά η απόκτηση των Σισέ, Λέτο, Κατσουράνη, αλλά η άμυνα δείχνει να "μπάζει" από παντού. Δεδομένα μένει εκτός των χρυσοφόρων ομίλων του CL, αλλά αυτό δεν φαίνεται να είναι πρόβλημα. Έχει τα... περισσότερα φόντα για την πρωτοκαθεδρία στην Ελλάδα, αλλά με αυτή την αμυντική γραμμή δύσκολα θα τα καταφέρει για ακόμη μια φορά.\nΑΕΚ: Δυσαρέσκειας το ανάγνωσμα\nΈψαχνε όλο το καλοκαίρι υποψήφιους αγοραστές για τον Τζιμπούρ, όμως τελικά "έχασε" τον Κυργιάκο που κατέληξε στη Λίβερπουλ, ενώ μερικές μέρες νωρίτερα έκανε δηλώσεις που παρέπεμπαν σε ηγέτη. Οι μεταγραφές της θα ταίριαζαν περισσότερο σε ομάδα επιπέδου Πανιωνίου κι όμως έγιναν από την ΑΕΚ... Αναλώθηκε όλο το καλοκαίρι σε μεταγραφικά σίριαλ για την απόκτηση παικτών, σε θέσεις όπου πρακτικά δεν χρειαζόταν ενίσχυση. Μοναδική ουσιαστική ίσως κίνηση η απόκτηση του Αραούχο που είχε ένα γεμάτο πρωτάθλημα με τη φανέλα της Ουρακάν. Αν δεν υπάρξει φέτος το γνωστό "σπρώξιμο" από εξωγενείς παράγοντες, αυτή η ΑΕΚ κινδυνεύει άμεσα να βρεθεί εκτός τριάδας.\nΠΑΟΚ: Με... φόρα από πέρυσι\nΣτην περσινή δοκιμασμένη συνταγή θα αποτανθεί και φέτος ο ΠΑΟΚ που θα συνεχίσει το αμυντικό προφίλ, προκειμένου να "κλέψει" βαθμούς εντός κι εκτός έδρας. Ζητούμενο πάντως είναι φέτος η βοήθεια από τον πάγκο, καθώς η τακτική αυτή έχει γίνει απολύτως προβλέψιμη. Το ξεκίνημα στη σεζόν δεν μπορεί να χαρακτηριστεί ιδανικό, ενώ σε περίπτωση αποκλεισμού από τους ομίλους του Europa League ίσως υπάρξει πρόβλημα στην ψυχολογία των παικτών. Το "πρόβλημα" στις σχέσεις Σάντος-Κονσεϊσάο πρέπει να επιλυθεί άμεσα, όπως φυσικά και το πρόβλημα στη νοοτροπία του Πορτογάλου τεχνικού που πέρυσι κέρδισε μόλις ένα ντέρμπι, αυτό με τον Ολυμπιακό για το κύπελλο στην Τούμπα.\nΑΕΛ: Έτσι δεν πάει πουθενά\nΜε μια εξαιρετική, αλλά και "περίεργη" πορεία στο περσινό δεύτερο μισό της σεζόν κατάφερε να εξασφαλίσει το εισιτήριο για τις ευρωπαϊκές διοργανώσεις, αλλά κατάφερε να το "σκίσει" από νωρίς γνωρίζοντας τον αποκλεισμό από την τυχάρπαστη KR Ρέικιαβικ της Ισλανδίας. Ο μεταγραφικός σχεδιασμός μπορεί να χαρακτηριστεί ανύπαρκτος, καθώς ακόμη αναζητείται ο επιθετικός που θα στελεχώσει την ομάδα, ενώ σε καμία περίπτωση δεν αντικαταστάθηκαν οι αποχωρήσαντες Φωτάκης, Σαρμιέντο, Ζουράφσκι, Πάρα. Με βάση την κατάσταση στους "βυσσινί" δεν θα φανεί παράξενο αν βρεθεί στα μέσα του πρωταθλήματος, προ του φάσματος του υποβιβασμού.\nΑΡΗΣ: Το πάθημα, μάθημα\nΤην περσινή τραγική σεζόν θέλει να διαγράψει φέτος ο Άρης που κινήθηκε γρήγορα στο μεταγραφικό "παζάρι" και απέκτησε ποδοσφαιριστές σε θέσεις που αναζητούσε ενίσχυση. Δεδομένα βελτιωμένο το ρόστερ σε σχέση με την περσινή υποτονική σεζόν, αλλά ερωτηματικό δεν παύει να αποτελεί η διαχείριση του από τον Βραζιλιάνο τεχνικό Ιομάρ Μαζίνιο. Σε περίπτωση που καταφέρει να "μπολιάσει" τους Λατίνους, οι "κιτρινόμαυροι" δικαίως μπορούν να κάνουν βλέψεις για εξαιρετικό πρωτάθλημα, καθώς έχουν θεωρητικά τουλάχιστον εξαιρετικές λύσεις για κάθε θέση της ενδεκάδας.\nSKODA ΞΑΝΘΗ: Άλλη μια χρονιά στη μετριότητα\nΤην γρήγορη παραμονή στην κατηγορία θα επιδιώξει φέτος η SKODA Ξάνθη που δεν έχει να επιδείξει τίποτα το ιδιαίτερο στην καλοκαιρινή περίοδο των μεταγραφών, όπου ουσιαστικά περισσότερο αποδυναμώθηκε με τη φυγή Ζουέλα παρά ενισχύθηκε. Γι' ακόμη μια σεζόν οι μεταγραφές των Ακριτών θυμίζουν περισσότερο Football Manager, παρά σχεδιασμό σοβαρής ποδοσφαιρικής ομάδας. Στον πάγκο θα κάτσει φέτος ο Γερμανός Βόλφγκανγκ Βολφ που πάντως έχει ήδη αρχίσει να ακούει την καρέκλα του να... τρίζει, μετά τις απογοητευτικές εμφανίσεις στα φιλικά παιχνίδια.\nΠΑΝΙΩΝΙΟΣ: Μπροστά πάει καλά... Πίσω;;\nΤα εσωτερικά προβλήματα και τις αποχωρήσεις των Λίνεν, Χούτου πλήρωσε πέρυσι ο Πανιώνιος, καθώς δεδομένα είχε ένα πολύ καλό ρόστερ που θα μπορούσε να "χτυπήσει" την έξοδο στην Ευρώπη, εντούτοις "πάλεψε" για την παραμονή. Πρώτη "μεταγραφή" ήταν ο Εμίλιο Φερέρα που πιστώθηκε την περσινή καλή σεζόν του Πανθρακικού και πήρε "προαγωγή" στους Πάνθηρες. Η παραμονή του Αλφάρο Ρεκόμπα και του Φαμπιάν Εστογιανόφ στο ρόστερ συνιστούν μεταγραφές, οι οποίες σε συνδυασμό με την απόκτηση των Μπάλαμπαν και Ριέρα δημιουργούν επίθεση-"φωτιά". Παρ' όλα αυτά, το πρόβλημα εντοπίζεται στα μετόπισθεν όπου δεν υπάρχει καμία αξιόπιστη λύση που θα προσφέρει την απαραίτητη σιγουριά στην ομάδα.\nΕΡΓΟΤΕΛΗΣ: Ποιον θα πουλήσουμε φέτος;\nΜε στόχο να μην κινδυνεύσει ουσιαστικά ξεκινάει ακόμη μια σεζόν ο Εργοτέλης με τον Νίκο Καραγεωργίου να βρίσκεται από το Φεβρουάριο του 2006 στο τιμόνι της ομάδας. Η πώληση του Κουτσιανικούλη στον ΠΑΟΚ έκανε μέχρι και τα... μουστάκια του προέδρου Απ. Παπουτσάκη να γελάνε, καθώς τον αντικατέστησε με τους Τσεσνάουσκις, Λεάλ, Κοιλιάρα και Βερπακόφσκις. Θετικός μπορεί να κριθεί ο μεταγραφικός απολογισμός, αλλά ζήτημα είναι όλοι αυτοί να αποδώσουν στον αγωνιστικό χώρο, με τον Εργοτέλη φέτος να είναι ο μοναδικός εκπρόσωπος της Κρήτης στη Superleague.\nΗΡΑΚΛΗΣ: Πάει γι' άλλα...\nΜε σαφέστατα μεγαλύτερες προσδοκίες σε σχέση με τα τελευταία χρόνια ξεκινάει τη σεζόν ο Ηρακλής, όμως πολύ δύσκολα θα καταφέρει να ξεφύγει από την μετριότητα. Κινήθηκε με "γνώση" στις μεταγραφές, όμως η ρήξη χιαστών του Πιλότο τα "χάλασε" όλα με τον Πορτογάλο να μένει εκτός για σχεδόν μισή σεζόν. Απέκτησε παίκτες με βιογραφικά που ναι μεν είναι καλά από άποψη ομάδων, αλλά από την άλλη υπάρχει το... άγνωστο των ελάχιστων συμμετοχών για όλους τα τελευταία χρόνια. Μόνο ως ερωτηματικά μπορούν να χαρακτηριστούν οι Λέκι, Μιλάνο, Ντίκα, Ντάλα Μπόνα, Μπόσνιακ, πόσο μάλλον ο γνωστός από τη θητεία του στον Ολυμπιακό τεχνικός Όλεγκ Προτάσοφ.\nΠΑΝΘΡΑΚΙΚΟΣ: Άλλαξε την... "καραβιά"\nΜπορεί ο Ιωνικός εδώ και μερικά χρόνια να μην ανήκει στη Superleague, όμως ο Πανθρακικός είναι εδώ για να τον αντικαταστήσει, καθώς απέκτησε ούτε λίγο ούτε πολύ περισσότερους από 16 παίκτες στην καλοκαιρινή μεταγραφική περίοδο. Δεν θα ήταν υπερβολή να πούμε πως μοιάζει ξανά με... νεοφώτιστος, ενώ ήδη ακούγονται μουρμούρες για τον προπονητή Ίλιε Ντουμιτρέσκου που καλείται να διαγράψει από τη μνήμη των Κομοτηναίων τον πετυχημένο Φερέρα που συνεχίζει στον Πανιώνιο. Μοναδική αξιοπρόσεκτη μεταγραφική κίνηση η απόκτηση του Φαγιάρδο από τη Γκιμαράες, ενώ αναζητείται ο αντικαταστάτης του Ριέρα.\nΑΣΤΕΡΑΣ ΤΡΙΠΟΛΗΣ: Όπου φτωχός και η μοίρα του\nΤα τελευταία δύο χρόνια ξεκίνησε με στόχο την έξοδο στην Ευρώπη, όμως πέρυσι παραλίγο να βρεθεί ξανά στη Β' Εθνική, στρεφόμενος στη λύση του πατήρ Κωστένογλου που έσωσε την ομάδα. Φέτος ο τεχνικός είναι εκ νέου το "στοίχημα" με τον Μάριο Γκόμεζ να παίρνει το χρίσμα και από βοηθός του Έκτορ Κούπερ να αναλαμβάνει χρέη πρώτου προπονητή. Αποφασίστηκε "σφιχτή" οικονομική πολιτική και προτιμήθηκε να μην γίνουν μεταγραφές ανάλογες των περασμένων καλοκαιριών, κάτι που αναμένεται να έχει αντίκτυπο κι εντός του αγωνιστικού χώρου.\nΛΕΒΑΔΕΙΑΚΟΣ: Θα μιλήσει ο Κομπότης;\nΤραγική ήταν η πορεία του Λεβαδειακού στα φιλικά παιχνίδια της καλοκαιρινής προετοιμασίας, όπου δέχτηκε γκολ από όλους τους αντιπάλους, ενώ δεν κέρδισε καμία ομάδα της Superleague. "Στοίχημα" αποτελεί φυσικά η αντικατάσταση του Λεονάρντο, με το βάρος να πέφτει αναμφισβήτητα στον Πορτογάλο Πάουλο Κόστα που είχε "λάμψει" στο δεύτερο γύρο του προπέρσινου πρωταθλήματος με τη φανέλα του Άρη. Ξεκάθαρα διαθέτει ένα από τα χειρότερα ρόστερ μεταξύ των 16 "μονομάχων", όμως το ερώτημα που πλανάται είναι αν θα καταφέρει ξανά να... "μιλήσει" και να καθαρίσει την μπουγάδα ο πρόεδρος Γιάννης Κομπότης.\nΑΤΡΟΜΗΤΟΣ: Σαν να λέμε Λάρισα\nΤην ευκαιρία να φτιάξει ξανά το όνομα του στην "πιάτσα" θα έχει ο Γιώργος Δώνης που πήρε το χρίσμα από τον μεγαλομέτοχο Γ. Σπανό και θα αναλάβει να καθοδηγήσει τον Ατρόμητο στην επανεμφάνιση του μετά από μια σεζόν στη Σούπερ Λίγκα. Ξεχώρισε η απόκτηση του στόπερ Μπλένχιο από την Τίγκρε, με τις υπόλοιπες μεταγραφές να χαρακτηρίζονται απλά... προσθήκες. Μπορεί να έχει αρκετά δύσκολο πρόγραμμα στο ξεκίνημα, όμως δύσκολα θα κινδυνέψει, καθώς... υπάρχουν και χειρότεροι.\nΠΑΣ ΓΙΑΝΝΙΝΑ: Θα... "ματώσει" τα δίχτυα;\nΠέρυσι είχε τη φήμη της ομάδας που σκοράρει κατά βούληση, όμως φέτος μάλλον θα πρέπει να το ξεχάσουμε, μετά τις πρώτες ενδείξεις από τα φιλικά παιχνίδια. Ο ΠΑΣ Γιάννινα έχει τη "σφραγίδα" του Γιώργου Παράσχου με μια αρκετά "σφιχτή" και δεμένη ομάδα, αλλά καλείται να βρει το αντίδοτο στο πρόβλημα που εμφανίζει στην επιθετική λειτουργία. Ζητούμενο είναι η πειθαρχία και ο περιορισμός των αντιδράσεων του Μπακαγιόκο, καθώς αν ο Ιβοριανός είναι καλά, τότε δύσκολα θα κινδυνέψουν οι Ηπειρώτες με υποβιβασμό.\nΚΑΒΑΛΑ: "Σφραγίδα" Big Mac\nΆλλες ομάδες έχουν τη σφραγίδα των προπονητών τους, είτε των αστέρων τους, όμως η Καβάλα έχει τη σφραγίδα του προέδρου της που υποσκελίζει τα πάντα στους "Αργοναύτες". Το περσινό έμψυχο δυναμικό μοιάζει με μακρινή ανάμνηση, καθώς η ενδεκάδα θα αλλάξει τουλάχιστον κατά 8/11 σε σχέση με αυτήν που κέρδισε την άνοδο στη μεγάλη κατηγορία. Υπήρξαν "μπαμ" με την απόκτηση των Ρινκόν, Ορούμα, Μεντί, Ντομπρασίνοβιτς, όμως η αλήθεια είναι πως το μπαλάκι πάει στον προπονητή Γιάννη Παπακώστα που καλείται να δημιουργήσει ένα νέο σύνολο που θα ανταποκριθεί στις απαιτήσεις. Χλωμό...\nΑναρτήθηκε από Kostas Gialamas στις 03:15\nΕτικέτες ΑΕΚ, Άρης, αφιέρωμα, Καβάλα, Λάρισα, Ξάνθη, Ολυμπιακός, παναθηναϊκός, Πανιώνιος, ΠΑΟΚ, Σουπερλίγκα


Πώς γίνεται πρόσωπα που ονειρεύονται την διάκριση στον τομέα δράσης των, αντί να προσβλέπουν στην χάρη του Θεού για την επίτευξη του στόχου των, συναινούν στην συνδρομή του διαβόλου, όταν, μάλιστα, οι συνέπειες από την εν λόγω συνεργασία τους θα είναι οδυνηρές γι’ αυτά, όπως συνέβη με τον Παγκανίνι, τον Ιταλό μουσουργό του 19ου αιώνα, που είπαν πως πούλησε την ψυχή του στον σατανά με αντάλλαγμα να του χαρίσει την εκπληκτική δεξιοτεχνία και τεχνική στο βιολί έτσι, ώστε να αναδειχθεί στον διασημότερο βιρτουόζο βιολονίστα της εποχής του –και όχι μόνο; Το τίμημα που πλήρωσε ο Παγκανίνι για την θρυλούμενη συμφωνία του με τον διάβολο ήταν βαρύ. Ύστερα από μια λαμπρή σταδιοδρομία κατέληξε μέτοχος σε καζίνο με την υποχρέωση να δίνει δύο συναυλίες την εβδομάδα.\nΗ επιχείρηση ναυάγησε οικονομικά, επειδή, κυρίως, λόγω της κακής υγείας του, δεν τήρησε την υποχρέωσή του αυτή. Αποτέλεσμα; Να καταδικαστεί στην καταβολή υψηλού χρηματικού προστίμου. Για να αντιμετωπίσει την οικονομική δυσπραγία του, στην συνέχεια, αναγκάστηκε να πουλάει έγχορδα όργανα εκμεταλλευόμενος ό, τι αξιοποιήσιμο του είχε απομείνει πλέον: το όνομά του –το οποίο, τελικώς, δεν στάθηκε ικανό να του εξασφαλίσει έναν αξιοπρεπή θάνατο. Η υποψία ότι είχε συμμαχήσει με τον διάβολο έγινε βεβαιότητα, όταν ζήτησε να μεταλάβει και είδαν την όστια να του πέφτει από το στόμα καθώς, εξαιτίας της φυματίωσής του στον λάρυγγα, αδυνατούσε να καπιεί. Η εκκλησία αρνήθηκε την ταφή του, για να ακολουθήσει πολύχρονος μεταθανάτιος διωγμός του. Το φέρετρό του, ύστερα από περιπέτειες μηνών, θάφτηκε επιτέλους –κρυφά, αρχικώς, και επισήμως πλέον, μετά παρέλευση ετών, κατόπιν αδείας του Πάπα.\nΟ διάβολος, ανυπόταχτος σε κάθε λογής κηδεμονία, δεν αναγνωρίζει τα όρια δράσης που ο Θεός, μέσα στην άπειρη σοφία του, κατά την δημιουργία του κόσμου, έχει βάλει σε κάθε πλάσμα του. Όποιον, λοιπόν, συμμαχήσει μαζί του ο διάβολος, παροτρύνοντάς τον να εξαντλήσει χωρίς προφυλάξεις και ενδοιασμούς και αναστολές κάθε δυνατότητα που ανοίγεται μπροστά του για να φτάσει στον στόχο του, είναι αποφασισμένος να τον οδηγήσει σε δυσθεώρητα ύψη επιτυχίας από όπου, πέφτοντας, τον περιμένει η καταστροφή. Η άλλη δυνατότητα, προκειμένου να ικανοποιήσει κανείς το φιλόδοξο πάθος του για επιτυχία, είναι να τύχει της χάριτος του Θεού. Έτσι, καθώς ο Θεός δεν θα προέτρεπε κανένα πλάσμα του να εναντιωθεί στους κανόνες που του έχει θέσει, θα μπορεί να βαδίζει στα σίγουρα. Απλώς, η όποια επιτυχία του θα είναι μετρημένη –όσο οι κανόνες επιτρέπουν. Στο χέρι του είναι να επιλέξει μεταξύ της ύψιστης επιτυχίας με κίνδυνο την καταστροφή του και της μετρημένης διάκρισης με την σιγουριά της ασφάλειας.


Ανακοίνωση ΠΑΣ Γιάννενα για τα συμβάντα του αγώνα! | PAOKVoice\nHome Ποδόσφαιρο ΠΑΟΚ Ανακοίνωση ΠΑΣ Γιάννενα για τα συμβάντα του αγώνα!\nΦεβ 5, 2018 Γιώργος Πίκουλας 0\nΑνακοίνωση ΠΑΣ Γιάννενα για τα συμβάντα του αγώνα!\nΝέα ανακοίνωση εξέδωσε ο ΠΑΣ Γιάννινα, αναφορικά με την παρουσία των οπαδών του ΠΑΟΚ στο γήπεδο των «Ζωσιμάδων».\nΗ ανακοίνωση της «ΑΘ 10» για το Νάσο!\nΜε απόντα τον Χαλκιαδάκη\nΤραίνο και στα Γιάννενα ο ΠΑΟΚ!\ntags: Superleague Ανακοίνωση ΠΑΟΚ ΠΑΣ Γιάννινα\nprevious Βιγιαφάνες: "Με τον ΠΑΟΚ ήταν κανονισμένο από τους διαιτητές"\nnext Τώρα σειρά έχει η πρόκριση


Τον σκότωσε εν ψυχρώ γιατί νόμιζε ότι πείραξε την αδερφή του - ΤΑ ΝΕΑ\ntanea.gr > Ελλάδα > Δικαιοσύνη > Τον σκότωσε εν ψυχρώ γιατί νόμιζε ότι πείραξε την αδερφή του\nΕνας καυγάς το 2016 που οδήγησε σε δολοφονία και σήμερα αναβιώνει στο Εφετείο\nTANEA Team 19 Νοεμβρίου 2018 | 07:35\nΜία απίστευτη ιστορία αναβιώνει σήμερα στο Εφετείο Αθηνών. Ενας 27χρονος Αλβανός σκότωσε με αιχμηρό αντικείμενο έναν 43χρονο Έλληνα, υποστηρίζοντας ότι ενοχλούσε την αδερφή του. Το έγκλημα έγινε τον Φεβρουάριο του 2016.\nΣύμφωνα με το Star, όλα άρχισαν έξω από μπαρ στην πλατεία Κολοκοτρώνη στο κέντρο της Αθήνας. Ο άτυχος 43χρονος είχε πάει με την παρέα του να διασκεδάσει.\nΌπως τόνισε ο Αλβανός η αδελφή του ήταν σε κατάσταση μέθης. Βγήκε από το μπαρ και εκείνος λίγο αργότερα την ακολούθησε για να δει πως είναι. Τότε, όπως υποστήριξε, είδε από πάνω της τον 43χρονο να την παρενοχλεί. Ακολούθησε καυγάς που κατέληξε στην τραγωδία. Πρωτόδικα, ο κατηγορούμενος είχε καταδικαστεί σε ισόβια κάθειρξη.\nΟπως υποστήριξε ο κατηγορούμενος: «Θέλω να ζητήσω συγγνώμη από την οικογένεια του θύματος που ένας καβγάς κατέληξε να χάσουν τον άνθρωπο τους. Το μόνο που ήθελα όταν να τον διώξω από την αδελφή μου εκείνο το βράδυ...Είχαμε πιει αρκετά. Είχαν φύγει κάποια παιδιά από την παρέα και όταν δεν είδα την αδελφή μου, την αναζήτησα.\nΔεν ήμουν σε κατάσταση να καταλάβω τα πάντα. Μου είπε μια κοπέλα ότι η αδελφή μου ήταν έξω γιατί δεν ένιωθε καλά. Πληρώσαμε και βγαίνοντας έξω είδα την αδελφή μου, ήταν κάτω και γύρω της ήταν κόσμος. Πλησιάζοντας είδα ένα άντρα που δεν είχα ξαναδεί. Στην κατάσταση που ήμουν πίστευα ότι ήθελε να την πειράξει. Του ζήτησα το λόγω και πιαστήκαμε στα χέρια. Παίξαμε μπουνιές κλωτσιές κεφαλοκλειδώματα ήταν ένας καβγάς ανάμεσα σε δυο άντρες. Πέσαμε και κάτω».